Niekto ich volá orechové podkovičky, iný zase vanilkové rohlíčky.
Toto je náš starý rodinný recept, na ktorom nie je čo pokaziť. Stačí spracovať pekné lesklé cesto a potom vytvarovať podkovičky a upiecť. Horúce sa potom obaľujú v cukre. Chuť týchto vanilkových rohlíčkov je fantastická, rozplývajú sa na jazyku.
Voňavé, zdobené medovníky k Vianociam patria. Recept na tieto medovníčky mám od mami. Predtým sme skúšali rôzne druhy cesta, ale buďto sa medovníčky rozlievali, alebo boli tvrdé. U týchto sa nemusíte báť. Sú ihneď po upečení mäkké a preto ich nemusíte piecť dlho dopredu. A nezabudnite upiecť pár medovníčkov na ozdobu na stromček.
Keď nastane čas zabíjačiek, oplatí sa pozháňať domáce sadlo. Vnútorné sadlo z prasaťa - filc, je základom pre fantastické, univerzálne cesto. Robia sa z neho sádelníky, ale tiež štrúdle, slané tyčinky, lekvárové taštičky a podobne.
Toto je recept na klasické vianočné záhorácke zázvorníky. Na vykrajovanie sa používa špeciálna formička, ktorú kedysi zruční chlapi dokázali sami zhotoviť.
Zázvorníky sú obľúbené pre ich štipľavú chuť. Piekli sa pred sviatkami pár dní dopredu a dávali do igelitového sáčku s kúskom chleba, aby zmäkli.
Nie, toto nie je moderné jedlo z mexickej kuchyne, ale klasická slovenská či česká hotovka, ktorá sa pomaly vytráca z našich jedálnych lístkov. Staršie ročníky si tento gulášik isto pamätajú. Je to ďalšia variácia chutného hovädzieho gulášu s hráškom, ktorá sa podáva s ryžou sypanou strúhaným syrom.
Guláš z jeleňa je lahôdka a nevarí sa len tak každý deň. Varenie jelenieho gulášu je pre česť, pretože si zaslúži špeciálnu úpravu. Suroviny na guláš z jeleňa používame inak skombinované, ako do iných gulášov. Tento dnešný gulášik je uvarený po staročesky s brusnicami a zahustený strúhaným perníkom.